|  |  |
| --- | --- |
| Prvi.jpg  |   23. V 2016. Број **125/16**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **мај 2016.** |

 **Просјечна нето плата у априлу 832 КМ**

**Највиша просјечна нето плата у подручју *Финансијске дјелатности и дјелатности осигурања* 1 264 КМ, а најнижа у подручју *Умјетност, забава и рекреација* 513 КМ**

Просјечна мјесечна нето платазапослених у Републици Српској,исплаћена у априлу 2016. године износила је832 КМ, а просјечна мјесечна бруто плата 1 339 КМ.

У односу на април 2015. године, просјечна нето плата исплаћена у априлу 2016. године реално је већа за 1,3%, док је у односу на март 2016. године реално већа за 0,4%.

Посматрано по подручјима, у априлу 2016. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 264 КМ. Са друге стране, најнижа просјечна нето плата у априлу 2016. године исплаћена је у подручју *Умјетност, забава и рекреација* 513 КМ.

У априлу 2016. године, у односу на март 2016, номинални раст нето плате забиљежен је у подручјима *Остале услужне дјелатности* 3,2%, *Дјелатности пружања смјештаја, припреме и послуживања хране, хотелијерство и угоститељство* 3,0% и *Саобраћај и складиштење* 2,9%.

Смањење плате, у номиналном износу, забиљежено је у подручјима *Умјетност, забава и рекреација 8,5%, Пословање некретнинама* 5,5%и *Стручне, научне и техничке дјелатности* 4,7%.

 км



Графикон 1. Просјечнe нето платe запослених по мјесецима

**Мјесечна инфлација у априлу 2016. године -1,0%**

**Годишња инфлација (IV 2016/IV 2015) -1,7%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у априлу 2016. године у односу на претходни мјесец у просјеку су ниже за 1,0%, док су на годишњем нивоу у просјеку ниже за 1,7%.

Од 12 главних одјељака производа и услуга, више цијене забиљежене су у пет, ниже цијене у два, а цијене у пет одјељака у просјеку су остале непромијењене.

Највећи раст цијена у априлу забиљежен је уодјељку *Остала добра и услуге* (1,0%) усљед виших цијена производа за одржавање личне хигијене код којих је завршен период акцијских и других врста попуста, затим у одјељку *Превоз* (0,7%) усљед виших набавних цијена горива које се прилагођавају кретању цијена на свјетском тржишту, а које су од марта и априла у благом порасту. Такође, више цијене забиљежене су и у одјељку *Здравство* (0,4%) усљед нових набавних цијена појединих врста лијекова. Блажи раст цијена забиљежен је у одјељку *Храна и безалкохолна пића* (0,3%) углавном због виших, сезонских цијена свјежег воћа и поврћа у овом периоду, нарочито у првој половини априла, као и усљед завршетка периода акцијских попуста које нуде поједини произвођачи.

У одјељцима *Одјећа и обућа,* *Намјештај и покућство, Комуникације, Образовање* и *Ресторани и хотели* цијене су у просјеку остале непромијењене.

Највећи пад цијена у априлу забиљежен је у одјељку *Становање* (10,2%)због нижих цијена у групи електрична енергија (23,2%) и у групи гас за домаћинство (2,4%). Електрична енергија од априла обрачунава се по нижим, тзв. љетним тарифама, док се гас набављао по нижим цијенама. Ниже цијене забиљежене су још у одјељку *Рекреација и култура* (0,2%) усљед мањих попуста у групи опрема за обраду података (1,3%).

Графикон 2. Мјесечна и годишња инфлација

**Календарски прилагођена индустријска производња (IV 2016/IV 2015.) већа 4,3%**

**Број запослених у индустрији (IV 2016/IV 2015.) већи 0,7%**

**Календарски прилагођена индустријска производња** у априлу 2016. године у поређењу са априлом 2015. већа је за 4,3%. У подручју *Производња и снабдијевање електричном енергијом, гасом, паром и климатизацији* забиљежен је пад од 2,0% и у подручју *Вађења руда и камена* пад од 9,0%, док је у *Прерађивачкој* индустрији остварен раст од 9,8%. Посматрано према главним индустријским групама по основу економске намјене производа, производња капиталних производа у априлу 2016. године у поређењу са априлом 2015, већа је за 11,2%, трајних производа за широку потрошњу за 4,2%, нетрајних производа за широку потрошњу за 3,3%, енергије за 2,1% и интермедијарних производа за 2,1%.

**Број запослених у индустрији** у априлу 2016. године у односу на исти мјесец прошле године већи је за 0,7%, у односу на март 2016. године за 0,5% и у односу на просјечан мјесечни број запослених у 2015. години за 0,4%. Број запослених у индустрији у периоду јануар – април 2016. године, у односу на исти период прошле године, већи је за 1,1%. У истом периоду у подручју *Прерађивачка индустрија* остварен је раст од 1,4% и у подручју *Вађење руда и камена* раст од 0,3%, док је у подручју *Производња и снабдијевање електричном енергијом, гасом, паром и климатизацији* забиљежен пад од 0,8%.

Графикон 3. Индекси индустријске производње, април 2012 – април 2016. (∅2010=100)

**Покривеност увоза извозом (у периоду I-IV 2016.) 65,7%**

У априлу 2016. године остварен је извоз у вриједности од 228 милиона КМ и увоз у вриједности од 406 милиона КМ.

У оквиру укупно остварене робне размјене Републике Српске са иностранством у априлу ове године, проценат покривености увоза извозом износио је 56,1%. Проценат покривености увоза извозом за прва четири мјесеца текуће године износио је 65,7%.

У периоду јануар - април 2016. остварен је извоз у вриједности од 863 милиона КМ, што је за 8,5% више у односу на исти период претходне године. Увоз је, у истом периоду, износио милијарду и 313 милиона КМ, што је за 1,2% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - април 2016. године, највише се извозило у Италију и то у вриједности од 166 милиона КМ, односно 19,2%, те у Њемачку 107 милиона КМ, односно 12,4% од укупног оствареног извоза. У истом периоду, највише се увозило из Србије и то у вриједности од 243 милиона КМ, односно 18,5% и из Италије, у вриједности од 171 милион КМ, односно 13,0% од укупно оствареног увоза.

Посматрано по групама производа, у периоду јануар - април 2016. године, највеће учешће у извозу остварују обрађено дрво од 52 милиона КМ, што износи 6,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 122 милиона КМ, што износи 9,3% од укупног увоза.

хиљ. КМ

2015

2016

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Биљана ТешићBiljana.tesic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |